CELEX: C2006/178/42
Language: sk
Date: 2006-07-29 00:00:00
Title: Vec C-248/06: Žaloba podaná  2. júna 2006  – Komisia Európskych spoločenstiev/Španielske kráľovstvo

29.7.2006   
            
            
               SK
            
            
               Úradný vestník Európskej únie
            
            
               C 178/26
            
         Žaloba podaná 2. júna 2006 – Komisia Európskych spoločenstiev/Španielske kráľovstvo
   (Vec C-248/06)
   (2006/C 178/42)
   Jazyk konania: španielčina
   Účastníci konania
   
      Žalobkyňa: Komisia Európskych spoločenstiev (v zastúpení: R. Lyal a L. Escobar Guerrero, splnomocnení zástupcovia)
   
      Žalované: Španielske kráľovstvo
   Návrhy žalobkyne
   
               —
            
            
               určiť, že Španielske kráľovstvo si tým, že ponechalo v platnosti režim odpočítania výdavkov v súvislosti s výskumom, rozvojom a technologickou inováciou vykonávanými v cudzine, ktorý je nevýhodnejší ako režim uplatniteľný na náklady vynaložené v Španielsku, zmenený a doplnený článkom 35 zákona o dani z príjmov právnických osôb, schváleným kráľovským legislatívnym dekrétom 4/2004 z 5. marca 2004, nesplnilo povinnosti, ktoré mu vyplývajú z článkov 43 a 49 Zmluvy ES, týkajúcich sa slobody usadiť sa a slobody poskytovať služby a príslušných článkov Zmluvy o Európskom hospodárskom priestore,
            
         
               —
            
            
               zaviazať Španielske kráľovstvo na náhradu trov konania.
            
         Žalobné dôvody a hlavné tvrdenia
   Porušenie slobody usadiť sa (články 43 a 48 ES a článok 31 EHP): územné obmedzenie, ktoré spočíva v tom, že len výdavky vynaložené na činnosti V+R+TI vzniknuté v Španielsku je možné odpočítať na účely dane z príjmu právnických osôb je skutočnosťou, ktorá obmedzuje slobodu usadiť sa španielskych spoločností, ktoré investujú do činností V+R+TI mimo Španielska a zvýhodňuje spoločnosti, ktoré investujú v rovnakom rozsahu v Španielsku, najmä podniky, ktoré majú sídlo v inom členskom štáte a v Španielsku podnikajú prostredníctvom svojej pobočky.
   Porušenie slobody poskytovať služby (články 49 ES a 36 EHP): výdavky vynaložené na činnosti V+R+TI, ktoré sú predmetom subdodávok mimo Španielska nie je možné odpočítať na účely dane z príjmov právnických osôb. Toto obmedzenie predstavuje prekážku slobody poskytovať služby stanovenej v Zmluve ES.